Werk vir die week 18 tot 22 Mei:

Les 10: Loopbane in kunste (skryf oor in skrif en doen huiswerk)

**Kuns bied ‘n hele paar werksgeleenthede**.

VOORBEELDE:

* Argitek
* Binnenshuiseversierder
* Grafiese ontwerper
* Industriële ontwerper
* Mode-ontwerper
* Tekstielontwerper
* Fotografie
* Skone kunste: skilder, beeldhou, mosaïek ens.
* Toonvensterkunstenaars

**As ons na geboue kyk, besef min van ons dit is ook kunswerke wat deur *argitekte* ontwerp is.**

**ARGITEK:**

* Ontwerp geboue/huise/strukture
* Trek die planne op van die gebou/huis/
* Struktuur
* Beraadslaag met bouers om toe te sien dat dit reg gebou word
* Kan studeer by Universiteit of Universiteit van Tegnologie
* Vakke: kuns, IGO, rekenaarvaardigheid en Siviele Tegnologie

**INDUSTRIËLE ONTWERPERS:**

* teken en ontwerp verskillende tipes toestelle en toerustings soos bv. Speelgoed, huishoudelike toerusting, tandeborsels ens.

**Grafiese ontwerpers***:*

* skep verpakkings en advertensies…ons koop met ons oë en verpak-kings en advertensies moet die aandag trek.
* Berei enige gedrukte/sosiale media voor
* Ontwerp bv. Briefhoofde, besigheidskaartjies, webtuistes ens.
* Kan by Universiteit/Universiteit van Tegnologie studeer
* Vakke: Kuns, IGO, IT, Besigheidstudies

**Toonvensterkunstenaars***:*

* Elke klere winkel het vertoonvenster-kunstenaars.
* Dit is hul werk om die mannekynpoppe mooi aan te trek en die vensters te versier sodat klante gelok word om te koop.
* Kan indiens opgelei word of kort kursusse loop by Tegniese Kolleges
* Aanbevole vakke: kuns, Besigheidstudies

 **Binnehuiseversierder:**

* Versier ‘n gebou binne-in
* Kyk na meubels, gordyne en dekor
* Pas kunselemente-en-beginsels toe
* Doen opleiding by Universiteit of Universiteit van Tegnologie
* Kuns, Besigheidstudies, rekenaarvaardigheid word aanbeveel

 **Akteur:**

* Speel in teaterproduksies, films, televisiepro-duksies, advertensies
* Studeer by Universiteit of Universiteit van Tegnologie
* Graad/Diploma
* Vakke: Tale, drama, Besigheidstudies

**HUISWERK:**

Kies een van die bogenoemde beroepe en teken of plak ‘n prent om die werk wat die persoon doen duidelik te illustreer.

**Les 11: Inheemse stories en storievertelling**. (skryf af in skrif en doen huiswerk)

Wat is inheemse stories?

* Stories wat deur verskeie kulture van spesifieke land/gebied/kultuur oorvertel word aan hulle kinders.
* Dit word meestal gedramatiseer (m.a.w. gebare, oordrewe gesigsuitdrukkings en stemtoonwisseling word gebruik)

Verskillende soorte stories:

* Sprokie
* Fabels
* Mite
* Legende
* Ntsomi

KENMERKE VAN VERSKILLENDE SOORTE STORIES:

Sprokie:

* ‘n Kinderstorie van bonatuurlike wesens en bonatuurlik optree soos bv. Feetjies, kabouters ens.
* Die diere in die stories dra gewoonlik klere en kan praat.

Fabel:

* Stories oor diere wat menslike eienskappe het. Hulle kan praat, maar dra nie klere nie.
* Opvoedkundig – storie/les wat geleer word

Mite:

* Verhaal wat nie waar is nie, maar vertel word om waardes en lewensvaardighede oor te dra.

Legende:

* Storie is op feite (waarhede) gegrond, maar deur die jare is stertjies bygelas om die storie te oordryf. (Wolraad Woltemade)

Ntsomi:

* Tradisionele Xhosa-stories

WENKE VIR STORIEVERTELLING:

* Gebruik verskillende stemtone om die storie te vertel.
* Praat hard en duidelik.
* Gebruik bewegings en rekwisiete.
* Jy kan klankeffekte en beligting ook gebruik.

HUISWERK:

Lees ‘n sprokie, fabel, mite en legende in die week. (kyk op internet of in boeke). As jy nie kry om te lees nie, vertel vir jou gesin een van die bogenoemde of as jy nie stories ken nie, laat jou ouers vir jou stories vertel.